লিবার নিকোলে

লিবার নিকোলে (অথবা নিকোলাসের বই) হলো মুহাম্মদের একটি লাতিন জীবনী। এটি একটি বেনামী গ্রন্থ, যা ইতালিতে ১৩শ শতকের শেষ ভাগে রচিত হয়েছিল। মুহাম্মদের ওপর কোনো ঐতিহাসিক মূল্য এর নেই; এটি ইসলামের উৎপত্তি সম্পর্কে বিভিন্ন পশ্চিমা খ্রিস্টীয় ঐতিহ্যকে একত্র করে রচিত হয়েছে, যেখানে ইসলাম ও ক্যাথলিক খ্রিস্টধর্ম-এর মধ্যে সাদৃশ্য তুলে ধরা হয়েছে এবং পাপাল দরবারকে ব্যঙ্গ করা হয়েছে। ভ্যাটিকান পাণ্ডুলিপিটির ৫৮টি পঙক্তির পর ভেঙে গেছে। ১৩শ শতকের শেষ ভাগ বা ১৪শ শতকের প্রথম ভাগে পাণ্ডুলিপিটি নকল করার কাজ সম্ভবত মাঝপথেই বন্ধ হয়ে যায়। এতে আরেকটি গ্রন্থও রয়েছে, যার শিরোনাম হলো: Liber de istoriis ueteribus et modernis imperatorum et pontificum romanorum। বইটি মূলত উক্ত সময়ে রাসূল সা. কে নিয়ে কুৎসা রটানোর জবাবে ব্যঙ্গ করে লেখা হয়েছিলো।

পাণ্ডুলিপি
পাণ্ডুলিপিতে এর পূর্ণ শিরোনাম হলো: Liber Nycholay, qui dicitur Machumetus, quomodo Christianam legem subuertit et credulitatem Sarracenorum fecit, অর্থাৎ, , এছাড়াও Nicolay, Nicholay এবং Nicolai বানানগুলিও পাওয়া যায়। এটি আংশিক বা সম্পূর্ণভাবে দুটি পাণ্ডুলিপিতে সংরক্ষিত আছে:
প্যারিস, বিবলিওতেক নাসিওনাল দ্য ফ্রঁস, এমএস ল্যাট ১৪৫০৩, ফোলিও 352r–354r।অনলাইনে ডিজিটাইজড
ভ্যাটিকান সিটি, ভ্যাটিকান অ্যাপোস্টলিক লাইব্রেরি, এমএস রেজি. ল্যাট ৬২৭, ফোলিও 17v–18v।অনলাইনে ডিজিটাইজড

শুধুমাত্র প্যারিসের পাণ্ডুলিপিতেই সম্পূর্ণ গ্রন্থটি রয়েছে। প্যারিস পাণ্ডুলিপিটি ১৪শ শতকের দ্বিতীয়ার্ধে আভিনিয়ঁতে নকল করা হয়েছিল। এতে তলিদোর মার্ক-এর কুরআন অনুবাদ এবং ইসলামের ওপর রচিত Collectio কলেকতিও ক্লুনিয়াসেন্সেও রয়েছে।

তারিখ ও লেখকত্ব
গ্রন্থটি ১৩শ শতকের দ্বিতীয়ার্ধে লাতিন ভাষায় রচিত হয়েছিল। অভ্যন্তরীণ প্রমাণ অনুযায়ী এর রচনাস্থল ইতালি, সম্ভবত রোম শহরেই রচনা হয়েছিলো। ভ্যাটিকান পাণ্ডুলিপির Liber de istoriis-এর ভাষার সাথে এর সাদৃশ্য দেখে অনেকে মনে করেন, এই গ্রন্থের লেখক জন রুফাস হয়তো তার ক্রনিকল লেখার সময় Liber-এর রচনার সঙ্গে পরিচিত ছিলেন অথবা তিনিই এর লেখক।

রুফাস সম্পর্কে খুব বেশি জানা যায় না, তিনি সম্ভবত দক্ষিণ ইতালির একজন ডমিনিকান ছিলেন, যিনি সিসিলির রাজা ম্যানফ্রেড-এর জন্য লিখতেন। তার ক্রনিকল থেকে বোঝা যায় যে, তিনি রোম শহর সম্পর্কে ভালো জ্ঞান রাখতেন। সাধারণত মনে করা হয়, তিনি তার ক্রনিকল ১২৬১–১২৬২ সালে রচনা করেছিলেন। ১৬শ শতকের কিছু সূত্রে বলা হয়েছে, তিনি কর্নওয়ালের একজন ডমিনিকান ছিলেন, যিনি ১৩শ শতকের শেষ দশকে লিখেছিলেন।

সারসংক্ষেপ

নিকোলাস, একজন কার্ডিনাল ডিয়াকন যিনি হিস্পানিয়া ও বারবারিতে পাপাল লিগেট হিসেবে কাজ করছিলেন, পোপ আগাপেতুসের উত্তরসূরি হিসেবে মনোনীত হয়েছিলেন। কিন্তু যখন পোপ মারা যান এবং নিকোলাস অনুপস্থিত ছিলেন, তখন কার্ডিনালরা San Lorenzo in Damaso-এর কার্ডিনাল জনকে পোপ হিসেবে নির্বাচন করেন। এই অবমাননার প্রতিশোধ নিতে নিকোলাস একটি প্রতিদ্বন্দ্বী ধর্ম প্রতিষ্ঠা করেন। তিনি একটি ধর্মগ্রন্থ লিখেছিলেন যেখানে বহুবিবাহ, ওজু, দান-খয়রাত ও রোজার পক্ষে মত দেওয়া হয় এবং স্বীকারোক্তি, ইস্টার ও দিনের বেলা মদ্যপান নিষিদ্ধ করা হয়। এই নতুন বিধানগুলোকে তিনি বাইবেল থেকে উদ্ধৃতির মাধ্যমে সমর্থন করেন।

নিকোলাস মারাকেশ-এর একটি কাউন্সিলে তার মিশনের ঘোষণা দেন। তিনি চার্চের সম্পদ গরিবদের মধ্যে বণ্টন করেন এবং অলৌকিক ঘটনাদ্বারা তার নবুয়তের দাবি জোরদার করেন। তিনি বিভিন্ন কর্মকর্তাকে নিয়োগ দেন এবং বাগদাদে বসবাস শুরু করেন, যেখানে তিনি কারুফা নামের এক নারীর ঈর্ষান্বিত স্বামী মারজোক্কোর হাতে নিহত হন। তার অবশেষ মক্কাতে সংরক্ষিত থাকে, যেখানে তার অনুসারীরা তা পরিদর্শন করতে থাকে। তার সাম্রাজ্যের ইতিহাস সংক্ষেপে বর্ণনা করা হয়েছে, যার মধ্যে রয়েছে স্পেনে আরব বিজয় (৭১১–৭১২) এবং আরবদের কনস্টান্টিনোপল অবরোধ (৭১৭–৭১৮)।

বিশ্লেষণলিবার নিকোলে মুহাম্মদ সম্পর্কিত বিভিন্ন ঐতিহ্যের সংমিশ্রণ। নিকোলাস নামটি নেওয়া হয়েছে সেই ঐতিহ্য থেকে, যেখানে মুহাম্মদকে বাইবেলের ডিকন অ্যান্টিওকের নিকোলাস-এর সাথে সাদৃশ্যপূর্ণ করা হয়েছিল, যাকে নিকোলেইটবাদ-এর প্রতিষ্ঠাতা হিসেবে গণ্য করা হয়। তবে এখানে যে কার্ডিনালের কথা বলা হয়েছে, তিনি যে ১ম শতাব্দীর ডিকনের সঙ্গে অভিন্ন ব্যক্তি নন, তা স্পষ্ট। পাসকাসিয়াস রাডবার্টাস ৯ম শতকে ইসলামের সঙ্গে নিকোলেইটবাদের সম্পর্ক প্রথম স্থাপন করেছিলেন।

অন্য একটি ঐতিহ্য থেকে, যা মাইনৎসের এমব্রিকো দ্বারা উপস্থাপিত, লিবারের লেখক এই ধারণা গ্রহণ করেন যে মুহাম্মদ ছিলেন প্যাট্রিয়ার্ক নেসটোরিয়াস। তবে মুহাম্মদ ও নেসটোরিয়াসকে এক ব্যক্তিতে রূপান্তর না করে, তিনি নেসটোরিয়ান স্বীকারোক্তি-বিরোধিতাকে মুহাম্মদের ধর্মে অন্তর্ভুক্ত করেছেন। ইসলাম পশ্চিম থেকে উদ্ভূত হয়েছে—এই ধারণাটি আরেকটি পৃথক ঐতিহ্য, যা অ্যাঞ্জুলেমের আইমেরিকাস-এর মতো লেখকদের মধ্যে পাওয়া যায়। লেখক ইসলামের কিছু সঠিক প্রথারও ধারণা রাখতেন, যেমন পবিত্র ওজু, রোজা, খাতনা এবং ঈদুল আজহা।লিবারের ভাষা আক্রমণাত্মক নয় এবং হাস্যরসাত্মক। এখানে ইসলামের উপস্থাপনা আপসের মাধুর্যে পূর্ণ। এই ধর্মটিকে ক্যাথলিক খ্রিস্টধর্মের একটি শাখা হিসেবে দেখানো হয়েছে। শেষাংশে বলা হয়েছে, খ্রিস্টান, ইহুদি ও মুসলমানরা এক স্রষ্টায় বিশ্বাস করা সত্ত্বেও একে অপরের সঙ্গে যুদ্ধ চালিয়ে যাবে। Liber-এর মূল উদ্দেশ্য ইসলামের উৎপত্তি নিয়ে সঠিক তথ্য দেওয়া নয়, বরং রোমান কুরিয়ার সমালোচনা ও ব্যঙ্গ করা।

ইতালীয় ইতিহাসবিদ মিশেল আমারি যুক্তি দিয়েছেন যে এই গ্রন্থটি গিবেলিনদের দ্বারা পাপালির সমালোচনা হিসেবে রচিত হয়েছিল, যা ইসলামের উত্থানের জন্য পাপালিকে দায়ী করে। স্পেনীয় ইতিহাসবিদ মারিবেল ফিয়েরো মনে করেন Liber'' পশ্চিমে সংস্কারমুখী আলমোহাদদের উত্থান দ্বারা প্রভাবিত হয়েছিল।, উদ্ধৃতি করেছেন ।

 তথ্যসূত্র 

 গ্রন্থপঞ্জি 

বিষয়শ্রেণী:মুহাম্মাদের সাংস্কৃতিক চিত্রায়ণ
বিষয়শ্রেণী:১৩শ শতকের লাতিন সাহিত্য
বিষয়শ্রেণী:ইতালির সামাজিক ইতিহাস
বিষয়শ্রেণী:লাতিন ভাষার সাহিত্য
বিষয়শ্রেণী:লাতিন ভাষার বই
বিষয়শ্রেণী:লাতিন ভাষায় মুহাম্মাদের জীবনীগ্রন্থ